Source: http://scripta.kotus.fi/visk/sisallys.php?p=1684
Timestamp: 2020-08-15 09:11:54+00:00

Document:
VISK - § 1684 Puhutussa kielessä: Onko teillä mikä auto?
SISÄLLYS > ILMIÖT > Kysymykset > Hakukysymykset > Kysymyslauseen rakenne > Kaksoiskysymys > § 1684 Puhutussa kielessä: Onko teillä mikä auto?
§ 1684 Puhutussa kielessä: Onko teillä mikä auto?
Haku- ja vaihtoehtokysymyksen rakenteelliset ominaisuudet yhdistyvät kysymyslauseessa, jota nimitetään kaksoiskysymykseksi tai kO-mi-kysymykseksi. Kaksoiskysymyksiä esiintyy pääasiassa puheessa. Lauseen alku on kuin verbikysymyksessä (» § 1689), mutta jäljempänä lauseessa on interrogatiivipronomini. Merkitykseltään kaksoiskysymykset vastaavat hakukysymyksiä, ja niihin vastataan ensisijaisesti hakukysymyksinä (a). Lauseenalkuisen verbin tehtävänä on merkitä lause kysymykseksi.
A: Onksulla mikä auto? B: Honda. (K; Forsberg 1992: 26)
Asiakas: Mikä siinä on se päättymispäivä sitte.
Myyjä: Kaheskymmenesneljäs yhettätoista.
Asiakas: (Ni) onks se millanev viikompäivä. [1 vuoro poistettu; myyjä katsoo kalenterista]
Myyjä: Se on sunnuntai. (P)
Pronomini(n sisältävä lauseke) on tavallisimmin lauseen lopussa (b), mutta voi olla alumpanakin (c).
Olen tökkinyt kyseiset toukat lehtien sisältä kuoliaaksi. Onko se kuinka kannattavaa? (l) | Meniks se [polvi] sitte miten pahasti [sijoiltaan]? (P; Tiainen-Duvallon 2002) | [Kun kuuntelen levyltä Sepon laulua] kuulen siitä laulusta onko Seppo ollum missä kunnossa – –. (TV; Forsberg 1992: 26)
Talvikunnaan aika ei ehdi kuitenkaan käydä pitkäksi, kun nuori miespuolinen pankkivirkailija nousee seisomaan tiskin takaa ja sanoo: ”Päivää, oliko kenen vuoro seuraavaksi?” (L) | Voisin tällä viikolla tulla hakemaan sen NN:n lisurin kopioitavaksi, jos sinulle sopii. Oletko miten paikalla? (E) | A: oletko minkälaisessa yhteydessä ollut nyt perheeseesi? B: minä soitin tänä aamuna – –. (R; Forsberg 1992: 25–26)
Tyypillistä kaksoiskysymyksille on, että interrogatiivipronominin sisältävä lauseke on harvinaisempi objektina ja subjektina kuin muissa lauseasemissa. Tavallista on myös, että interrogatiivipronomini on substantiivin määritteenä.
Huom. Kaksoiskysymyksillä on ilmeinen yhteys haastatteluissa tavalliseen tyyppiin, jossa deklaratiivimuodon lopussa seuraa kysymyslauseke: ja, teit on täällä, mitem paljon?; ja töissä on täällä, miten monta ihmistä? (Forsberg 1992: 25; vrt. Olin 1996: 70–75). Toinen kaksoiskysymysten käyttöä vahvistava seikka on se, että itämurteissa käytetään samoja pronomineja indefiniittisinä ja interrogatiivisina: esim. lause Liekö siellä ketä kotosalla voidaan tulkita vaihtoehtokysymykseksi, jossa pronomini merkitsee ’ketään’, mutta siihen voi myös vastata kertomalla kuka on kotona.
Kysymyslause lausetyyppinä
§ 1678 Kysymyslauseen tuntomerkkejä ja tehtäviä
Interrogatiivisten rakenteiden tyypit
§ 1679 Hakukysymys, vaihtoehtokysymys ja partikkelikysymys
§ 1680 Erilaisia minimivastauksia
Kysymyslause ja liitepartikkelit
§ 1681 Lyhyesti liitepartikkeleista kysymyksissä
Hakukysymykset
Kysymyslauseen rakenne
§ 1682 Kysymyselementin sijainti lauseessa
§ 1683 Kysymyselementti muuallakin kuin lauseen alussa
Kaksoiskysymys
Määrän kysyminen: paljonko, oliko paljonkin
§ 1685 Määrän kysymisen tapoja
Kysyttävän lajeja
Kysymyksen hakualue
§ 1686 Mitä kaikkea kysytään?
Yhden ja monen kysyminen
§ 1687 Kuka, kumpi, ketkä kaikki
Syyn kysyminen
§ 1688 Syyn kysymisen keinoja ja erityispiirteitä
Vaihtoehtokysymykset
Verbikysymys ja muut yksinkertaiset vaihtoehtokysymykset
§ 1689 Tyypit tuletko sinä, sinäkö tulit ja tuletko vai et
Lausekekysymys ja fokusointi
§ 1690 Fokusoitu ja fokusoimaton lausekekysymys
Vaihtoehtokysymysten tulkinnoista
§ 1691 Fokusoidun lausekekysymyksen tulkinta
§ 1692 Fokusoimaton lausekekysymys; vastakysymys
Joko ja vieläkö
§ 1693 -kO-liitteellisten partikkelien kysymyskäytöstä
Vaihtoehtokysymysten polaarisuus
§ 1694 Myönteisesti ja kielteisesti suuntautuvat kysymykset
§ 1695 Kielteisesti suuntautuva eikö-kysymys
§ 1696 Myönteisesti suuntautuva eikö-kysymys
§ 1697 Eikö-alkuinen liitekysymys
Disjunktiivinen vaihtoehtokysymys
§ 1698 Tyttö vai poika -tyyppisten kysymysrakenteiden käyttöä
§ 1699 Vai-alkuinen kysymyslause väitelauseen jatkeena
§ 1700 Vai-kysymys hakukysymyksen jäljessä
Partikkeleilla vai ja entä(s) muodostetut kysymykset
§ 1701 Vai kysyvänä lausumapartikkelina: ai oli vai?
§ 1702 Entä-kysymykset
Alisteiset kysymyslauseet
§ 1703 Alisteisten kysymyslauseiden rakenteesta
§ 1704 Alisteinen kysymyslause ja vastattavuus: Kysyisin, mitä...
Retoriset kysymykset
§ 1705 Retorisen kysymyksen keinoja ja tuntomerkkejä
§ 1706 Retoristen kysymysten käyttöä

References: § 1684
 § 1684

§ 1684
 § 1689

§ 1678

§ 1679

§ 1680

§ 1681

§ 1682

§ 1683

§ 1685

§ 1686

§ 1687

§ 1688

§ 1689

§ 1690

§ 1691

§ 1692

§ 1693

§ 1694

§ 1695

§ 1696

§ 1697

§ 1698

§ 1699

§ 1700

§ 1701

§ 1702

§ 1703

§ 1704

§ 1705

§ 1706